text: Frustration efter bro-uheldet
  14 marts 2013 kl. 17.51
  Stor frustration i Kolding over at Banedanmark ikke kan sige, hvornår kaosset efter bro-uheldet er forbi.
  Op mod 30.000 biler - heraf rigtig mange lastbiler - kører dagligt på ruten ned over havnen. Men i et stykke tid vil sporet fra Fynsvej være spærret.
  Det er under den vejbane, at en af bropillerne er knækket.
  - Det er et rigtigt stort problem for byen, at den her bro er ude af drift, og det er ikke mindst et problem, at vi ikke kan få at vide, hvornår problemet er løst, siger Knud Erik Langhoff til TV SYD.
  Banedanmark siger, atr de arbejder på højtryk.
  - Banedanmark siger, vi kan forvente 6-7 uger. Men så vil vi jo gerne vide det, så vi kan lave nogle andre trafikløsninger, siger Knud Erik Langhoff.
  